Diari Oficial de la Generalitat Valenciana


Sumari del DOGV 6692, del 16-01-2012 (2012/313)

RESOLUCIÓ de 3 de gener de 2012, del director general de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA per al període 2011-2015.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6692

Data del DOGV
:   16-01-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/313


Data del document
:   03-01-2012

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 3 de gener de 2012, del director general de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA per al període 2011-2015. [2012/313]  
  
Per Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), es van convocar ajudes dirigides a instituts tecnològics de la Xarxa IMPIVA (DOCV núm. 6441, de 19 de gener de 2011). La progressiva implantació del Pla Estratègic per al Desenrotllament de la Xarxa d'Instituts Tecnològics, que ha introduït la utilització d'elements administratius flexibles que valoren cada vegada més la repercussió de les accions subvencionades, així com les necessàries mesures de contenció i eficiència en el gasto que demana l'actual situació econòmica, recomanen la realització d'algunes correccions a l'esmentada convocatòria, a fi d'adaptar-la a les noves circumstàncies amb què s'afronta el pròxim exercici.  
  
En este sentit, la Llei 10/2011, de Pressupostos de la Generalitat per a l'exercici 2012, ha previst la concessió d'ajudes a instituts tecnològics en el marc del Programa d'Activitats per a la Millora de la Competitivitat per mitjà de l'assignació de línies nominatives, si bé els imports s'ajustaran en funció dels resultats que els mateixos beneficiaris presentaren quant a la seua alineació amb l'Estratègia de Política Industrial, a l'impacte dels resultats cientificotecnològics que aconseguixen, i al seu propi desenrotllament corporatiu. Conseqüentment, se suprimix de la convocatòria tant per a l'exercici 2012 com per als següents el Programa d'Activitats per a la Millora de la Competitivitat, ja que s'entén que les actuacions previstes en este programa poden realitzar-se amb més agilitat utilitzant línies nominatives específiques en el pressupost de la Generalitat de cada exercici.   
  
De la mateixa manera, se suprimix de la convocatòria l'actuació 2 del Programa de Desenrotllament Estratègic (Activitats de Posicionament Estratègic), per considerar que les activitats subvencionables definides en este programa tenen objectius coincidents amb els dels suports que es preveuen per al desenrotllament de les activitats per a la millora de la competitivitat.  
Per qüestions ja d'una altra índole, es proposa suprimir de la convocatòria l'actuació 4 del Programa de Desenrotllament Estratègic (Promoció Mediambiental), una vegada coberts els objectius i esgotada la dotació pressupostària corresponent a l'eix prioritari 2: Desenrotllament i Innovació Empresarial, Tema prioritari 6: Ajudes per a la promoció de productes i processos de producció respectuosos amb el medi ambient, i Mesura 2: Suport a la innovació empresarial en matèria de medi ambient del Programa Operatiu FEDER de la Comunitat Valenciana 2007-2013); així mateix, es proposa suprimir de la convocatòria l'actuació 2 del Programa de Projectes en Col·laboració (Accions de Posicionament Estratègic en Col·laboració), després d'haver constatat que els instruments de col·laboració establits en el Pla Estratègic Director (especialment les conegudes com UNiTs i els projectes d'I+D en col·laboració) han substituït amb èxit durant 2011 este tipus de col·laboracions per al posicionament estratègic conjunt dels instituts tecnològics. Estos instruments permetran establir les bases per a consolidar en major grau el desenrotllament ordenat d'entorns de cooperació estable entre els instituts tecnològics de la Comunitat Valenciana, que seran potenciadors de les línies tecnològiques i de coneixement transversals incloses en els àmbits d'actuació preferents establits en la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), i generadors de projectes d'I+D estratègics amb elevat impacte empresarial i socioeconòmic en les empreses de la Comunitat Valenciana.  
  
D'altra banda, a fi de millorar la gestió operativa dels projectes emmarcats en el Programa d'Unitats Estratègiques de Cooperació (UNiTs), es modifica el termini de presentació de sol·licituds a este programa per a l'exercici 2012.  
Per qüestions d'eficiència, atés el nombre limitat de potencials beneficiaris participants en esta convocatòria i l'optimització de costos que suposa mantindre un únic sistema de tramitació de sol·licituds, es considera oportú afavorir el procediment de sol·licitud per mitjà de presentació telemàtica amb firma electrònica avançada, utilització així prevista en la Llei 11/2007, de 22 de juny, d'Accés Electrònic dels Ciutadans als Servicis Públics, quan el col·lectiu de sol·licitants a qui es dirigix l'administració tinga garantit l'accés i la disponibilitat dels mitjans electrònics necessaris. En la pràctica, era ja l'únic procediment utilitzat pels beneficiaris en projectes individuals, per la qual cosa per mitjà d'esta mesura es garantix l'agilitat de les notificacions, al preparar-se un únic procediment per la via telemàtica.  
  
Continuant amb la modificació de les actuacions subvencionables, la reducció per a l'exercici 2012 del pressupost destinat a l'actuació 3 del Programa de Desenrotllament Estratègic respecte al que es va publicar per a l'exercici 2011 i la decisió de seguir, no obstant això, considerant estratègic el suport a activitats de formació dels instituts tecnològics, obliga a replantejar la distribució de costos elegibles, prescindint del cost de personal propi en els projectes que es realitzen en el marc d'esta actuació, per entendre que es tracta de costos que poden ser assumits pels beneficiaris amb més facilitat que els de servicis externs, a través dels servicis i projectes que els seus recursos humans executen. Així mateix, a fi de simplificar administrativament la gestió dels projectes presentats, es proposa unificar en una única sol·licitud totes les accions de capacitació del personal tècnic i científic de cada sol·licitant.  
  
Quant als criteris d'avaluació dels programes, també s'ha abordat una modificació a fi de prioritzar aquells projectes amb un major potencial d'impacte empresarial en un futur, a fi de donar resposta de la manera més eficient a les necessitats d'innovació de les empreses, de manera que els instituts tecnològics continuen apostant en major grau per incrementar l'impacte empresarial i socioeconòmic dels resultats de les seues línies d'investigació, aplicant per a això els plans de difusió més adequats en cada cas, tant quant a l'avanç en l'execució del projecte com pel que fa als resultats generats, amb l'objecte de garantir l'impacte en un major col·lectiu d'empreses o sectors estratègics, sense deixar per això de valorar-se les àrees d'especialització tecnològica dels projectes.  
  
Finalment s'ha adaptat la convocatòria als nous llindars que la Llei 14/2011, d'1 de juny, de la Ciència, la Tecnologia i la Innovació, ha modificat respecte de l'apartat 3 de l'article 31 de la Llei 38/2003, General de Subvencions, relatiu a l'obligació de sol·licitar tres pressupostos quan el gasto subvencionable supera determinats imports, sense perjuí d'altres modificacions derivades de la progressiva implantació dels criteris i exigències procedents de la normativa relativa als Fons Estructurals de la Unió Europea.   
En virtut d'això, i de conformitat amb el que disposa la disposició final de la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA per al període 2011-2015, resolc:  
  
  
Article únic. Modificació de la convocatòria  
Es modifica la resolució d'11 de gener de 2011, del president de l'IMPIVA en els termes següents:  
1. Es modifica l'article 1. Objecte de la resolució, deixant sense efecte per als exercicis 2012, 2013, 2014 i 2015 la convocatòria del Programa d'Activitats per a la Millora de la Competitivitat, així com l'actuació 2 del Programa de Projectes en Col·laboració (accions de posicionament estratègic en col·laboració) i les actuacions 2 i 4 del Programa de Desenrotllament Estratègic (activitats de posicionament estratègic, i promoció mediambiental, respectivament).   
2. En consonància amb la modificació arreplegada en el punt anterior, es deixen sense efecte, excepte pel que fa a l'exercici 2011, totes les referències als programes i actuacions suprimides que apareixen disseminades pel text de la convocatòria.  
3. Una vegada aprovada la Llei de Pressupostos de la Generalitat per a 2012, es publica el pressupost definitiu per a l'exercici 2012 dels programes que es mantenen en vigor, i es modifica en conseqüència l'article 4. Dotació pressupostària, de manera que l'import que a càrrec del pressupost de l'exercici 2012 es destinarà per a la concessió de les ajudes previstes serà de 58.422.845,00 euros, la distribució dels quals per programes és la indicada a continuació:   
Programa de Projectes en Col·laboració: 6.000.000,00 euros.  
Programa de Desenrotllament Estratègic: 38.488.749,00 euros.  
Programa d'Infraestructures per al Desenrotllament Estratègic: 250.130,00 euros.  
Programa d'Unitats Estratègiques de Cooperació, UNiTs: 3.000.000,00 euros.  
El pressupost indicat anirà a càrrec de les següents línies pressupostàries:  
T6723000: 400.000,00 euros.  
T6724000: 22.258.565,00 euros.   
4. Es modifica l'article 5. Beneficiaris, en l'apartat 3, i se substituïx en la seua redacció el terme usdefruit pel de superfície.  
5. Es modifica l'article 9 de la Resolució d'11 de gener de 2011, Sol·licituds i documentació, en l'apartat 1. Sol·licitud normalitzada, i se substituïx la redacció actual per la següent:  
«Les sol·licituds s'adequaran als models normalitzats disponibles en l'adreça d'Internet de l'IMPIVA: i la seua tramitació haurà de realitzar-se de forma telemàtica per a tots els programes i actuacions, amb l'excepció del Programa d'Unitats Estratègiques de Cooperació (UNiTs). En este sentit, només s'admetrà la presentació de sol·licituds, escrits i comunicacions davant del Registre Telemàtic que estiguen firmats electrònicament per mitjà d'una firma electrònica avançada basada en un certificat reconegut, segons el que disposa el Decret 18/2004, de 13 de febrer, del Consell de la Generalitat, de Creació del Registre Telemàtic de la Generalitat i regulació de les notificacions telemàtiques de la Generalitat, i expedit per la Generalitat o per qualsevol altre prestador de servicis de certificació amb què la Generalitat haja firmat l'oportú conveni, que poden consultar-se en la pàgina web . Actualment l'IMPIVA presta este servici de certificacions en la seua seu de València.  
En el cas del Programa d'Unitats Estratègiques de Cooperació (UNiTs), els sol·licitants hauran d'imprimir les pàgines preceptives dels models normalitzats disponibles en l'adreça d'Internet de l'IMPIVA () i les presentaran, una vegada omplides amb les corresponents firmes originals, en els llocs indicats en els subapartats 3.1 i 3.2 de la Resolució d'11 de gener de 2011, del president de l'IMPIVA».  
Així mateix es modifica l'apartat 2.6 de l'article 9, incloent-hi el mitjà telemàtic entre els possibles per a realitzar els requeriments a què done lloc la presentació de sol·licituds.  
6. En concordança amb la nova redacció prevista en l'apartat anterior, es modifica l'apartat 3, Lloc de presentació de sol·licituds, i es manté com a únic registre vàlid el telemàtic de la Generalitat indicat en el subapartat 3.3 per a tots els programes i actuacions vigents, a excepció del Programa d'Unitats Estratègiques de Cooperació, per al qual continuen sent vàlides les possibilitats indicades en els subapartat 3.1 i 3.2 mentre seguiran tramitant-se per mitjà de presentació ordinària.  
  
7. L'apartat 4 de l'article 9. Termini de presentació de sol·licituds, es modifica per al Programa d'Unitats Estratègiques de Cooperació (UNiTs) per a l'exercici 2012 que serà des del 16 de febrer de 2012 fins al 22 de març de 2012, ambdós inclosos.  
8. Es modifica l'article 13 de la resolució, Obligacions dels beneficiaris, en l'apartat b) Justificació de la realització del projecte o activitats, en concret en el subapartat b.2.3) en el primer paràgraf, que passa a tindre la redacció següent:  
«El beneficiari haurà d'acreditar haver realitzat com a mínim un 60% dels gastos previstos del projecte o pla d'activitats, totalment pagats. La presentació d'un percentatge menor donarà lloc a la revocació de la subvenció, si bé excepcionalment podrà admetre's sempre que hi haja causa justificada acceptada expressament per l'IMPIVA».  
  
Així mateix es modifica el subapartat b.2.6 quant a les obligacions de concurrència i/o publicitat en funció de l'import dels gastos, que se substituïx per l'indicat a continuació:  
« - Quan l'import del gasto subvencionable supere la quantia de 17.999 euros (IVA exclòs) en el supòsit de subministraments o prestació de servicis per empreses de consultoria o assistència tècnica, o oscil·le entre 49.999 euros (IVA exclòs) i 60.000 euros en el cas d'obres, el beneficiari haurà d'aportar també com a mínim tres ofertes de diferents proveïdors, llevat que per les especials característiques dels gastos subvencionables no hi haja en el mercat suficient nombre d'entitats que el subministren o presten, i així es faça constar en un informe -firmat pel representant legal- que haurà de contindre almenys una explicació de com es va realitzar la busca de proveïdors i de quines van ser les característiques dels gastos que van fer impossible la localització d'un mínim de tres ofertes.   
La sol·licitud de les tres ofertes haurà d'efectuar-se amb caràcter previ a la contractació del servici, l'entrega del bé o la realització de l'obra. L'elecció entre les ofertes presentades haurà de recaure en la més econòmica, i s'haurà de justificar en un informe -firmat així mateix pel representant legal- l'elecció en un altre sentit.  
Quan l'import de la contractació d'obres siga igual o supere la quantitat de 60.000 euros, hauran de seguir-se els principis de publicitat i concurrència. La publicitat suposa l'obligació de difondre l'oferta de contractació en els periòdics que contrastadament tinguen una major difusió quant a tirada i lectura en la zona on s'ubique el beneficiari. La concurrència suposa la no-inclusió en la selecció del contractista de clàusules o criteris que puguen obstaculitzar que empreses potencialment candidates a presentar ofertes puguen veure's discriminades.   
  
En tot cas, l'elecció de l'adjudicatari entre les ofertes presentades es realitzarà d'acord amb els principis d'eficiència i economia, i s'haurà de justificar en un informe motivat l'elecció quan no recaiga en la proposta econòmica més avantatjosa. La no-presentació dels informes a què fa referència este apartat, o la insuficiència d'estos, serà motiu de minoració o revocació de l'ajuda concedida, sense perjuí de la facultat de l'IMPIVA de demanar, a càrrec del beneficiari, una taxació pericial del bé subvencionat i recalcular en funció d'esta la subvenció concedida».  
  
La redacció del subapartat b.2.7) referida a la consideració d'entitats vinculades es modifica per la indicada a continuació:  
«No s'acceptaran com a justificants de realització del projecte les factures derivades de la contractació amb empreses o entitats vinculades al beneficiari de l'ajuda, excepte justificació que la dita contractació es realitza d'acord amb les condicions normals de mercat i esta contractació amb la seua justificació de valor de mercat siga aprovada per l'IMPIVA prèviament a la seua meritació.  
El mètode de justificació de l'adequació de la contractació a condicions normals de mercat haurà d'ajustar-se a algun dels previstos en l'article 16.4 de Reial Decret Legislatiu 4/2004, de 5 de març, pel qual s'aprova el text refós de la Llei de l'Impost sobre Societats i a l'anàlisi de comparabilitat establit en l'article 16 del Reial Decret 1777/2004, de 30 de juliol, pel qual s'aprova el Reglament de l'Impost sobre Societats.  
Es considerarà que existix, en tot cas, vinculació del beneficiari amb aquelles persones físiques o jurídiques o agrupacions sense personalitat en què concórrega alguna de les circumstàncies següents:  
a. Persones físiques unides per relació conjugal o persones lligades amb anàloga relació d'afectivitat, parentiu de consanguinitat fins al quart grau o d'afinitat fins al segon.  
b. Les persones físiques i jurídiques que tinguen una relació laboral retribuïda per mitjà de pagaments periòdics.  
c. Ser membres associats del beneficiari a què es referix l'apartat 2 i membres o partícips de les entitats sense personalitat jurídica a què es referix l'apartat 3 de l'article 11 de la Llei General de Subvencions.  
  
d. Una societat i els seus socis majoritaris o els seus consellers o administradors, així com els cònjuges o persones lligades amb anàloga relació d'afectivitat i familiars fins al quart grau de consanguinitat o d'afinitat fins al segon.  
e. Les societats que, d'acord amb l'article 4 de la Llei 24/1988, de 28 de juliol, Reguladora del Mercat de Valors, reunisquen les circumstàncies requerides per a formar part del mateix grup.  
f. Les persones jurídiques o agrupacions sense personalitat i els seus representants legals, patrons o els qui exercisquen la seua administració, així com els cònjuges o persones lligades amb anàloga relació d'afectivitat i familiars fins al quart grau de consanguinitat o d'afinitat fins al segon.  
g. Les persones jurídiques o agrupacions sense personalitat i les persones físiques, jurídiques o agrupacions sense personalitat que d'acord amb normes legals, estatutàries o acords contractuals tinguen dret a participar en més d'un 50% en el benefici de les primeres».  
9. En l'apartat c) Altres obligacions, de l'article 13, se substituïx el subapartat c.3 actual per l'indicat a continuació:   
«Conservar durant un període de 12 anys -i en tot cas fins a un període de tres anys a partir del tancament del programa operatiu FEDER de la Comunitat Valenciana 2007-2013- els documents justificatius de la realització del projecte o les activitats, i els relacionats amb els gastos i pagaments i amb les auditories corresponents, mentres puguen ser objecte de comprovació i control. En este sentit, es conservaran els originals dels documents o còpies certificades conformes amb els originals, sobre suports de dades generalment acceptats, entenent per estes les fotocòpies de documents originals, les microfitxes de documents originals, les versions electròniques de documents originals i els documents que només existisquen en versió electrònica».  
Així mateix s'afig en el subapartat c.4) el text següent:  
«Els beneficiaris i altres organismes participants en l'execució de les operacions han de mantindre un sistema de comptabilitat separat o un codi comptable adequat en relació amb totes les transaccions relacionades amb l'operació, sense perjuí de les normes de comptabilitat nacional».  
S'afig un subapartat c.4 bis) dins del mateix apartat c.4:  
«Els beneficiaris que estiguen subjectes a administració de la comptabilitat d'acord amb l'article 25 del Codi de Comerç hauran de presentar en el compte justificatiu de la subvenció un llistat en què cada apunt que es faça d'un gasto, un pagament o un ingrés i un cobrament en el llibre diari de comptabilitat segons el Pla General Comptable (PGC), es mostre la quantia d'este apunt que té relació amb la subvenció concedida, reflectint en este llistat tant el número d'apunt i assentament del llibre diari, com el subcompte del PGC i l'import del subcompte que correspon a la subvenció concedida, llevat que els beneficiaris ja disposen d'un sistema de comptabilitat separada que permeta apreciar la traçabilitat ací referida».  
10. En consonància amb el nou llindar de concurrència que suposa la modificació indicada anteriorment, es modifica així mateix l'article 18 de la resolució, Minoració i revocació de l'ajuda. Reintegrament, ajustant-lo als nous imports, i es dóna una nova redacció al motiu de minoració que apareix en quint lloc en la taula, amb la redacció següent:  
«En la justificació de determinats costos d'import superior a 17.999,00 euros (o 49.999,00 euros en el supòsit d'execució d'obres), IVA exclòs, el beneficiari no ha aportat tres ofertes de distints proveïdors, o no ha optat per l'oferta més econòmica, sense presentar informe que justifique de forma suficient algun d'eixos incompliments. En projectes d'obres, quan l'import és superior a 60.000,00 euros, el beneficiari ha incomplit les obligacions en matèria de publicitat i concurrència de la contractació».  
11. De l'annex I de la resolució, 1. Programa d'Unitats Estratègiques de Cooperació, actuació susceptible de suport 2. Projectes d'I+D realitzats per unitats estratègiques de cooperació (UNiTs); 2. Programa de Projectes en Col·laboració, actuació susceptible de suport 1 Projectes d'I+D en col·laboració; 3. Programa de Desenrotllament Estratègic, actuacions susceptibles de suport 1 Projectes d'I+D pròpia i 3 Formació del personal tècnic i investigador; i de l'annex III de la resolució, Programa d'Infraestructures per al Desenrotllament Estratègic, en els seus respectius apartats de criteris d'avaluació, es proposa incrementar la puntuació màxima d'estos criteris, tal com es detalla a continuació:  
Per al grup de criteris A. Qualitat del projecte:  
- El criteri A.4 Impacte empresarial, aplicabilitat dels resultats del projecte sobre les empreses, capacitat per a resoldre problemes comuns que afecten un nombre important d'empreses, passarà de tindre una puntuació màxima de 5 punts a disposar d'una puntuació màxima de 7 punts.  
- El criteri A.6 Qualitat del pla de difusió i transferència del projecte i dels seus resultats, passarà de tindre una puntuació màxima de 8 punts a disposar d'una puntuació màxima de 9 punts.  
A fi de disposar dels punts necessaris per a incrementar la puntuació dels criteris anteriors, el criteri A.3 Enquadrament, del projecte en el marc de les àrees d'especialització proposades en la resolució que regula el present programa, passarà de tindre una puntuació màxima de 7 punts a disposar d'una puntuació màxima de 4 punts.   
  
Per al grup de criteris L. Aspectes socioeconòmics:  
- El criteri L.5 Impacte socioeconòmic, potenciació de sectors estratègics i execució d'actuacions en àrees geogràfiques amb problemes econòmics estructurals, passarà de tindre una puntuació màxima de 7 punts a disposar d'una puntuació màxima de 9 punts.  
A fi de disposar dels punts necessaris per a incrementar la puntuació del criteri anterior, els criteris L.1 El beneficiari acredita tindre en la seua plantilla un percentatge de treballadors discapacitats superior al previst en la legislació vigent i L.2 El beneficiari té un pla d'igualtat d'oportunitats entre dones i hòmens visat per l'autoritat competent en la matèria, passaran en ambdós casos de tindre una puntuació màxima de 2 punts a disposar d'una puntuació màxima d'1 punt.   
  
12. De l'annex I de la resolució, 3. Programa de Desenrotllament Estratègic, actuació susceptible de suport 3 Formació del personal tècnic i investigador, dins dels projectes d'alta especialització del personal investigador en noves tecnologies o en nous desenrotllaments de tecnologies existents, s'elimina el requisit que es presenten tantes sol·licituds normalitzades com estades, i es permet que s'incloguen dins d'una mateixa sol·licitud tant les activitats formatives com les d'alta especialització.   
S'elimina d'esta actuació l'últim paràgraf relatiu a les estades amb caràcter de prospecció i anàlisi de viabilitat o aplicabilitat dels coneixements en el teixit industrial valencià en centre o organismes de referència internacional, deixant per tant de ser susceptible de suport.  
Entre els costos subvencionables de l'actuació 3 se suprimix el 03 Recursos humans (personal propi). Sota l'epígraf 07, Altres, s'inclou com a cost incentivable en doctorands els gastos relatius a compensacions incloses en nòmina -com a complements per desplaçaments o complements relatius al cost de matrícula del doctorand en les activitats formatives-, i en alta especialització els gastos relatius a compensacions incloses en nòmina -com a complements en conceptes d'estada o desplaçament fins a un màxim de 100,00 euros per dia de desplaçament.  
  
  
  
DISPOSICIÓ FINAL ÚNICA  
  
La present resolució entrarà en vigor el dia de la data.  
  
València, 3 de gener de 2012.- El director general de l'IMPIVA: Rafael Miró Pascual.